Verveeld? Dié webwerwe kan helpArgieffoto (Foto: Picography, Pixabay) Is jy soms verveeld en wonder wat om te doen of het jy net ŉ paar minute wat jy wil omkry? Dié webwerwe kan jou uit jou penarie help en van die webwerwe is boonop opvoedkundig! 1. Geo Guesser Leer meer oor verskillende lande deur leidrade in ŉ foto te gebruik en te raai waar in die wêreld dié ligging is. 2. The Faces of Facebook Facebook onthul die profiele van sy meer as 1,2 miljard gebruikers op dié webwerf. Jy kan op enige plek inzoem die spikkels van nader bekyk. Loer gerus of jy dalk jou eie of enige van jou vriende se profiele kan opspoor! 3. Stars Die heelal in jou webblaaier! Zoem in en reis deur die heelal. 4. You’re getting old Tik jou (of iemand anders) se geboortedatum in en kry allerhande interessante feite oor die tyd wat jy al leef. Dis oulike inligting wat jy ook kan gebruik indien iemand verjaar. 5. Gravity Points Leer meer hoe gravitasie werk met dié interessante webwerf. Klik enige plek op die bladsy, en klik dan ŉ tweede keer naby aan jou eerste gravitasiemassa. 6. Find the Invisible Cow Leer meer hoe jy ŉ voorwerp (in die geval ŉ onsigbare koei) kan vind deur klank te volg. Hoe nader jy aan die koei kom, hoe harder sal die klank raak. Indien jy seker is jy het die koei gevind, kan jy klik en die koei sal verskyn. (Wenk: Jou muis verander vir ŉ oomblik van ŉ pyltjie na ŉ handjie indien jy bo-op die koei staan.)